ନିମୁ ଭୌମିକ  ବଙ୍ଗଳା:         , ୧୪ ନଭେମ୍ବର ୧୯୩୫   ୨୭ ଅଗଷ୍ଟ ୨୦୧୯  ଜଣେ ଭାରତୀୟ ଅଭିନେତା ଥିଲେ, ଯିଏକି ବଙ୍ଗଳା କଥାଚିତ୍ର ଜଗତରେ କାମ କରୁଥିଲେ । ସେ ଜଣେ ହାସ୍ୟ ତଥା ଖଳ ଅଭିନେତା ଭାବରେ ଜଣାଶୁଣା । ପେଷା ସେ ୧୯୫୮ ମସିହାରେ ବଙ୍ଗଳା କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ବାଘା ଜତୀନ । ୧୯୬୬ ମସିହାରେ ତାଙ୍କ ଜୀବନର ଦ୍ୱିତୀୟ ଗୁରୁତ୍ୱପୂର୍ଣ୍ଣ କଥାଚିତ୍ର ମୋନିହାର ମୁକ୍ତିଲାଭ କରିଥିଲା । ସେ ପ୍ରାୟ ୬୦ଟି କଥାଚିତ୍ରରେ ଅଭିନୟ କରିଥିଲେ ଯେଉଁଥିରେ ଜଣେ ସାଧାରଣ ବଙ୍ଗୀୟ ବ୍ୟକ୍ତିଙ୍କ ଭୂମିକାରେ ପ୍ରାୟ ଅଭିନୟ କରିଥିଲେ । ତାଙ୍କ ଅଭିନୀତ ଶେଷ କଥାଚିତ୍ର ଥିଲା ଖୁଦା, ଯାହାକି ୨୦୧୯ ମସିହାରେ ମୁକ୍ତିଲାଭ କରିଥିଲା । ସେ ପ୍ରତ୍ୟାବର୍ତ୍ତନ ନାମକ ଏକ କଥାଚିତ୍ରର ନିର୍ଦ୍ଦେଶନା ଦେଇଥିଲେ । ରାଜନୈତିକ ଜୀବନ ସେ ବିଜେପିରେ ଯୋଗ ଦେଇଥିଲେ ଏବଂ ୨୦୧୪ ଭାରତୀୟ ସାଧାରଣ ନିର୍ବାଚନରେ ରାଇଗଞ୍ଜ ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ, ମାତ୍ର ପରାଜିତ ହୋଇଥିଲେ ।